Kultuuriministeerium 01.03.2024 nr 1-5/6

Suur-Karja 23

15076 Tallinn

**Taotlus 2024. aasta remonttööde toetuse muutmiseks**

Seoses täiendavate remonditoetuste rahuldamisega 2023. aastal, on sihtasutuse varasemad remonttööde kavad 2024. aastaks muutunud. Lisandunud on linnusemuuseumis edasilükkamatu avariilise tööe vajadus. Seoses sellega palume korrigeerida 2024. aasta Kultuuriministeeriumi remonttööde toetuses ettenähtud tegevusi.

Allpool esitatud muudatusettepanekud arvestavad käesolevaks aastaks sihtasutusele eraldatud toetuse rahalist mahtu.

Muudatusettepanekud tööde kirjeldustega:

1. Ants Laikmaa majamuuseumi (Lääne-Nigula vald, Kadarbiku küla) peahoone amortiseerunud teenindusruumide remont ja peahoone rookatuse avariiolukorda ennetav hooldusremont.

1.1. Kahe amortiseerunud teenindusruumi soojustamine ja avariiremont.

Kuna Laikmaa majamuuseumi amortiseerunud WC remonti toetati erakorraliselt 2023. aasta novembris ning tööd lõpetati aasta lõpuks, saab võimalikuks lõpetada veetorustiku toomine personaliruumi (sh tööpinna ehitus vee- ja kanalisatsiooni tagamiseks) ja ruum soojustada.

1.2. Amortiseerunud kassaruumi (en. köök) seinte soojustamine ja ruumi rekonstrueerimine. Tulemus: stabiliseerub peahoone sisekliima ja hoone energiatõhusus; vee ja kanali toomine siseruumi lahendatakse ebarahuldavad hügieenitingimused (varem oli joogivee võimalus tagatud WC-s).

1.3. Peahoone rookatuse avariiolukorda ennetav hooldusremont on vajalik katusekatte kasutusaja pikendamiseks.

Tulemus: ennetava ehitushooldusega on peatatud oht katuse avariiliseks olukorraks; pikeneb rookatuse kasutusaeg.

Toetus jaguneb:

- peahoone teenindusruumide avariiremont – 7.500 eurot

- rookatuse avariilisust ennetav hooldusremont – 4.500 eurot

2. Iloni Imedemaa, Kooli tn 5 katusekatte remont ja läbijooksud.

Ettepanek: kavandatud tööd lükata edasi 2025. aastasse.

Põhjus: Seoses 24.02.24 a. müürivaringuga linnuse Põlluväravatornis on vajalikud erakorralised konserveerimistööd müüride taastamisel ja kindlustamisel enne suvehooaja algust.

Tulemus: Torni välisperimeetril on müürivaring likvideeritud, tagatud on inimeste ohutu liikumine torniga piirneval Krahviaja pargi jalakäijate teel.

Toetuse maksumuseks on 15.000 eurot.

3. Raekoja, Kooli tn 2 I korruse (püsiekspositsioon) ruumide akende remont, hoone välisuste ja treppide avariiremont, avariiliste keldriakende vahetus.

Seoses akende avariilise olukorra likvideerimisega alustas sihtasutus Raekoja muuseumikorruse akende remonti 2023. aasta sügisel. 2023. aasta lõpuks remonditi 7 akent. 2024.a. on vajalik jätkata akende, uste, treppide remontidega – kokku 10 akent.

3.1. Akende avariiremont I korruse näituseruumides ja keldris, välisuste remont ning välistreppide avariilise seisukorra likvideerimine.

Tulemus: tagatud on näituseruumide turvalisus ja stabiilne sisekliima; keldriakende väljavahetamisega on likvideeritud sadevee tungimine keldrisse; treppide remondiga on tagatud turvalise juurdepääs muuseumisse.

Treppide remondiga vahetatakse tükkideks murenenud dolomiidist astmeplaadid uutega.

Algselt kavandatud fassaadi värvimine tuleb kavandada alles pärast avade remonttöid, mille järel saab määrata fassaaditööde lõpliku mahu ja maksumuse.

Toetuse maksumuseks on 13. 000 eurot.

4. Haapsalu linnuse (linnusemuuseum) puidust kaitsekäigu avariiremont, pealinnuse terrasside täiendav soojustamine ja hüdroisoleerimine.

Põhjus: Täiendavate avariitöödega peatatakse läbijooksud muuseumi ruumidesse trepistiku konstruktsioonide kaudu. Selleks võetakse kasutusse uus tehnoloogiline lahendus – laepealse katmine vedelplastiga ja soojustamine täiendavate kattekihtidega.

Tulemus: Peatatud on sadevee läbijooksud muuseumi põhjatiivas, stabiliseerunud on ruumide sisekliima, katusekonstruktsioon on saanud uuendatud lahenduse.

Uuendatud tööde loetelu tabel:

|  |  |  |  |
| --- | --- | --- | --- |
| 1 | Ants Laikmaa Majamuuseum, Lääne -Nigula vald, Läänemaa | Peahoone teenindusruumide avariiremont ja rookatuse avariilisust ennetav hooldusremont | 12 000 |
| 2 | Iloni Imedemaa, Kooli 5, Haapsalu | Katuse läbijooksude likvideerimine, katuse katendi remont | Lükkub 2025. aastasse |
| 3 | Haapsalu Raekoda, Kooli 2, Haapsalu | I korruse avariiliste akende ja uste remont, keldriakende vahetus, välistreppide avariiremont. | 13 000 |
| 4 | 1. Haapsalu linnus, Lossiplats 3, Haapsalu | Eeslinnuse puidust kaitsekäigu avariiremont, pealinnuse terrasside täiendav soojustamine ja hüdroisoleerimine (avariilise olukorra likvideerimine). | 24 000 |
|  | 2. Haapsalu linnus, Lossiplats 3, Haapsalu | Linnuseringmüüris Põlluvärava torni varingu likvideerimine ja avariiliste müürilõikude konserveerimine. | 15 000 |

Lugupidamisega

*/allkirjastatud digitaalselt/*

Anton Pärn

Juhatuse liige